સંસ્કારી નગરી ગણાતા વડોદરામાં શિક્ષણ જગતને કલંક લગાડતો બનાવ સામે આવ્યો છે. બરાનપુરમાં આવેલી ભારતી વિદ્યાલયમાં ધોરણ 9માં ભણતા વિદ્યાર્થીની અન્ય વિદ્યાર્થી દ્વારા ઘાતકી રીતે હત્યા કરી દેવાઈ છે. એવું કહેવામાં આવી રહ્યું છે કે સ્કૂલમાં જ બે વિદ્યાર્થી વચ્ચે થયેલા ઝઘડામાં વિદ્યાર્થીની હત્યા થઈ છે. હત્યા બાદ લાશને બાથરૂમમાં નાખી દેવામાં આવી હતી. આ હત્યાના પગલે હાલ વડોદરામાં ચકચાર મચી છે. પોલીસ અને એફએસએલ ટીમ દ્વારા હાલ તપાસ હાથ ધરાઈ છે.